Ди бэнакIуэхэр токIуэ
Китайм щыIэ Гуандун университетым спортымкIэ и уардэунэм щекIуэкIащ VII урысей-китай щIалэгъуалэ гъэмахуэ джэгухэр.
Алыдж-урым бэнэкIэмкIэ Урысейм и командэ къыхэхам хэту зэхьэзэхуэм щыбэнащ ди республикэм щыщ Шэру Иналбэчрэ (кг 69-рэ) Бичекуев Даулэтрэ (кг 100). Ди щIалэхэм зыIэрагъэхьа текIуэныгъэхэмкIэ хэлъхьэныгъэшхуэ хуащIащ Урысейр Китайм и гуп нэхъыщхьэм ефIэкIыным.
Урысей-китай гъэмахуэ джэгухэм ди спортсменхэм къыщахьащ медаль 79-рэ: 44-р дыщэу, 32-р дыжьыну, 3-р жэзу. Хэгъэрейхэм зыIэрагъэхьащ медаль 71-рэ.
Мэзкуу Къанщобий.
